
Dragi prieteni din România şi din străinătate, 

la începutul discursului meu, aş dori să spun câteva cuvinte pentru a-mi 
exprima sincerele mele mulțumiri organizatorilor acestui congres pentru 
invitaţia de a participa la acest mare eveniment: prof. Dancă Wilhelm şi 
celorlalți membri (profesori) ai Institutului Catolic din Iaşi, prof. George 
McLean şi domnişoarei Hu Yepping de la Consiliul pentru Cercetarea Va- 
lorilor şi Filozofiei din Washington. Pentru mine este o onoare şi, fără în- 
doială, o plăcere de a lua parte la congresul organizat în această țară cu 
care Polonia întotdeauna - şi, în special, în momentele dificile ale istoriei 
- a avut relaţii foarte bune. 

În lucrarea mea, pregătită pentru acest congres, nu aş dori să mă pre- 
zint ca un mărturisitor al unei religii sau al alteia, ori ca un susținător al 
unui curent filozofic, şcoli sau orientare, ci ca un cercetător al filozofiei 
contemporane în sfera ei largă. În cercetările mele încerc să arăt ceea ce 
are de spus filozofia contemporană în multe privinţe ce țin de filozofia soci- 
etății şi filozofia culturii. De exemplu, criza societății contemporane, rațiu- 
nea problemelor umane şi sociale, problema metafizicii, problema valorilor 
şi a solidificării lor, precum şi altele. 

Voi încerca să trasez unele concluzii ce provin din punctele de vedere 
ale atât de multor şcoli filozofice, curente etc. şi, uneori, intenționez să 
formulez propriile mele opinii care-mi par a fi convingătoare pe baza ar- 
gumentărilor bogate create de către filozofii contemporani. În lucrarea de 
față voi face referință la lucrarea pe care am susținut-o cu ocazia semina- 
rului organizat de către Consiliul pentru Cercetarea Valorilor şi Filozofiei 
din Washington, în toamna anului 2004. Ceea ce doresc să prezint aici, în 
raport, este (de fapt) o continuare a conținutului acelei lucrări. Această 
lucrare se referă, îndeosebi, la problema fundamentului obiectiv pentru 
valori în condiţiile în care ar putea fi create de către paradigma aşa-numi- 
tului „raţionalism dialogic”! care a reprezentat axioma de bază a lucrării 


1 Asupra subiectului „raţiunea dialogică”, vezi, de asemenea, lucrarea mea: Z. WEN- 
DLAND, „Rațiunea dialogală ca fundament cultural pentru societatea civilă universală”, Di- 
alog şi Universalism 5-6 (2005) 111-131. 

mele, pe care am susținut-o în Washington, presupunând că, în orice mo- 
ment, această paradigmă s-ar putea realiza. 

Prezint aici principalele propoziţii ale punctului meu de vedere asupra 
„rațiunii dialogice” ca pe fundamente culturale pentru societatea civilă 
contemporană. În general, sunt înclinat să recunosc că această criză a lu- 
mii din ziua de astăzi este în însăşi esenţa ei o criză a raţiunii. Este cu 
adevărat ceva simptomatic pentru gândirea critic-negativă despre societa- 
tea actuală şi despre starea ei viitoare faptul că această criză a civilizaţiei 
poate fi adusă la criza rațiunii, pentru ca, în schimb, căderea rațiunii să fie 
tratată ca cel mai important simptom şi, simultan, cauza decăderii întregii 
civilizații occidentale. Ca o consecință la acestea, criticii percep o semni- 
ficaţie aflată în declin a modelului prezent al raționalismului occidental, 
care mai devreme fusese recunoscut ca cel mai hotărâtor factor al progre- 
sului civilizaţiei noastre, ca sinonimul iluminării şi modernităţii. În tre- 
cut, iluminarea şi rațiunea erau în relaţie cu progresul şi modernitatea, cu 
toate că, în prezent, rațiunea, înțeleasă prin ştiinţă, tehnologie, economie 
şi sisteme de putere, s-a dovedit a fi un instrument foarte ambiguu, care 
conduce în mod frecvent la rezultate nedorite, fiind înşelătoare, absurdă, 
uneori chiar criminală, rațiune ale cărei simboluri au devenit coşurile ce 
fumegă de la Auschwitz, în Gulagurile din Munţii Ural şi, nu cu mult timp 
în urmă, unele cazuri de genocid în Africa şi în Balcani, precum şi cele 
două turnuri gemene devastate de terorişti ale World Trade Center din 
New York, şi moartea sutelor de copii din Beslan? (Rusia). Cunoştinţa că 
omul, care îşi gândeşte acțiunile în mod elaborat, fiind calificat ca o crea- 
tură rațională încă din zorii civilizației occidentale şi, deci, drept creatorul 
bunătăţii şi a altor valori pozitive, poate cauza atât de mult rău, dezastre 
programate în mod raţional, a trebuit să se zguduie alături de credința 
întru temeinicia rațiunii. 

Luând în considerare aventurile rațiunii active din cadrul civilizaţiei 
occidentale, voi indica două mari tipuri de existență a raționalismului, 
din trecut până astăzi, ca două paradigme ale rațiunii active: (1) „raţio- 
nalismul metafizic” şi (2) „raționalismul instrumental”. Cu alte cuvinte, 
propun o teză în care cele două paradigme de raționalism, față de toate 
condiționările contemporane: sociale, culturale, politice, filozofice şi altele, 
şi-au epuizat astăzi posibilitățile lor creatoare. A venit un timp în care tre- 
buie să căutăm un alt tip de raționalism menit să corespundă mai bine la 
provocările existente în prezent, provocări în fața cărora omenirea a luat 


? Mă refer aici la acţiunile teroriste ce au avut loc la începutul lunii septembrie a anului 
2004 într-un oraş în Caucazul de Nord, în urma cărora mulți copii şi oameni adulți au fost 
ucişi. 

poziţie şi, mai mult, acest nou tip de raționalism să se integreze în starea 
de cunoştinţă filozofică contemporană. 

Raționalismul instrumental pare să fie ambiguu în consecințe şi, pe dea- 
supra, prezintă o înclinație de a se transforma într-un fel de iraționalitate. 
De partea cealaltă, raționalismul metafizic şi-a pierdut puterea de a fi efi- 
cace ca urmare a evoluţiei istorice a filozofiei însăşi. Secolul al XX-lea a fost 
anunțat ca fiind post-metafizic sau chiar anti-metafizic prin multitudinea 
de curente filozofice contemporane, precum şi prin mulțimea de filozofi. 
Şi totuşi, chiar dacă metafizica ar merita să fie apărată în continuare — şi 
sunt mulți cei care reuşesc aceasta cu succes —, eu sunt de părere că pro- 
blema metafizicii, şi, cel puţin, aşa-numita metafizică a temeliilor — luând 
în considerare multiplele amenințări esenţiale pentru existenţa în viitor a 
omenirii, precum şi a lumii fizice — şi-a pierdut importanţa. 

Toate eforturile filozofilor, precum şi ale tuturor oamenilor raționali şi 
activi, ar trebui să fie direcționate către procesul de sculptare a unui nou 
tip de raționalism ca o nouă paradigmă ce ar putea funcţiona în toate civi- 
lizaţiile existente astăzi. Propunerea mea este de a marca acest nou tip de 
raționalism cu termenul de „raționalism dialogic”. Acest tip de raționalism 
ar putea fi agentul care să unească oameni, națiuni, regiuni, civilizaţii, 
culturi, religii, direcţii filozofice etc., dincolo de diferențele şi controversele 
care există în zilele noastre, iar aceasta, în numele celor mai importante 
valori actuale, după cum ar putea să diminueze, dacă nu să anihileze ma- 
rile amenințări. Conceptul de „raționalism dialogic” poate fi discutat pe 
baza punctelor de vedere ale marilor realizări a filozofiei contemporane, 
precum filozofia dialogului sau punctele de vedere ale lui Jaspers, Popper, 
Habermas, ale reprezentanților post-modernismului şi alții. 

Referindu-mă la filozofia post-modernistă, care respinge ferm ideea de 
obiectivitate metafizică cu aplicație la adevăr, bunătate şi toate celelalte 
valori, aş dori totuşi să spun că, în timp ce vorbim despre problema obiec- 
tivităţii cu referire la lumea pluralistă a valorilor ce a fost postulată de 
reprezentanţii postmodernismului, ar trebui să punem această problemă 
la un nivel mai general şi în relaţie cu mai multe puncte de vedere, decât 
cu unul singur care înseamnă postmodernism. 

Apare aici o întrebare mai generală şi mai importantă: ce se va întâmpla 
cu ideea de obiectivitate cu aplicaţie la valori, dacă cineva recunoaşte plu- 
ralitatea ca pe o valoare, poate ca pe una dintre cele mai importante în 
lumea contemporană a multitudinii de culturi, religii, civilizaţii, regiuni 
geografice, puncte de vedere filozofice, a varietății de popoare, de oameni 
etc.? Iar în fața „realităţii pluralismului” (aşa cum a fost numită de către 
John Rawls), vorbim aici despre raționalismul dialogic, care, ca paradigmă, 
oferă tuturor participanţilor la dialog drepturi egale în a-şi exprima părerile 

sau propunerile pentru a înțelege o atare valoare, principiu, lege, noțiune 
morală etc. Aceasta conduce la situaţia în care cineva poate suspecta că 
orice poate fi o valoare, indiferent de ceea ce se propune ca valoare şi de 
cine face acea propunere. Sau poate că răspunsul ar fi că nu există deloc 
valori care să aibă caracterul universal binevoitor? 

Ambele atitudini: prima - relativismul, în relaţie cu scepticismul, su- 
biectivismul, sociologismul etc.; a doua — nihilismul, în relaţie cu subiec- 
tivismul extrem şi anarhismul, nu trebuie păstrate ca ultimul cuvânt de 
spus, pentru că aceste atitudini lasă omenirea într-o mare confuzie, iar 
uneori au trezit opoziții acerbe. Uneori, cum ar fi în cazul relativismului şi 
scepticismului, avem de-a face cu atitudini care din punct de vedere logic 
se răstoarnă ele însele din cauza unei tensiuni interne în contradicţiile lor 
de bază. 

Printre altele, aşa cum s-a demonstrat în lucrarea mea de la Washington, 
motivul cel mai important pentru susținerea unei opoziții puternice îm- 
potriva postmodernismului a fost o neînțelegere din partea multor filozofi 
asupra asasinării postmodernismului pe baza atitudinii obiectivismului 
metafizic față de valori, în special, față de trei, care sunt cele mai funda- 
mentale în civilizația noastră: adevărul, binele şi frumosul. Dar, de fapt 
- după părerea mea —, gânditorii postmodernişti, mulți dintre ei, resping 
doar obiectivismul metafizic, însă atitudinea lor nu vrea să însemne nici 
un fel de nihilism, anarhism sau subiectivism extrem față de valori. Aceasta 
înseamnă că postmoderniştii serioşi nu vor ca lumea să existe fără nici un 
fel de valori. Ei doar accentuează faptul că toate valorile au un caracter 
exclusiv uman. Mai mult, apreciez câteva conținuturi de valoare pe care 
postmodernismul le introduce, în special, față de filozofia contemporană 
a culturii. Merită întotdeauna să subliniem faptul că mişcarea postmo- 
dernistă asigură un sprijin puternic celor două principii importante ce au 
determinat bazele fundamentale ale civilizației occidentale: „libertatea 
creației” şi „pluralitatea opiniilor”. Celălalt conţinut valoros care este in- 
trodus de postmodernism în cultura prezentă este un interes şi un respect 
față de ceea ce este mic, puţin, individual, periferic, irepetabil şi, deci, ceea 
ce este amenințat în existența lui şi lipsit de apărare în înfăţişare față de 
diferitele mari puteri. Eu percep acest aspect al gândirii postmoderniste 
ca un leit-motiv luat din „Dialectica negativă” a lui Theodor W. Adorno’, 
unul dintre cei doi fondatori ai Şcolii de la Frankfurt, leit-motiv care a fost 
numit scufundarea micro-logică (mikrologische Versenkung) în acea non- 
identică schemata ce sfârşeşte, în genere, în reguli universal recunoscute, 
standarde obligatorii ş.a.m.d. Drept exemple ne folosesc cazuri precum: 


3 Cf. Th. W. ADORNO, Negative Dialektik, Frankfurt am Main 1966. 


PROBLEMA OBIECTIVITĂȚII VALORILOR ÎNTR-O LUME PLURALISTĂ 141 


națiuni mici amenințate, culturi care dispar, limbi uitate, indivizi umani 
respinşi, persoane private de demnitate, înțelesuri subestimate, posibili- 
tăți nepercepute etc. Exemplele date mai sus ţintesc asupra ariilor de in- 
teres din partea diferitelor curente filozofice care sunt aruncate în sacul 
comun sub numele de „postmodernism”, cu intenţia frecventă de a plasa 
acest sac pe grămada de gunoi de material aruncat sau de creaturi avortate 
ale culturii‘. 

Desigur, curentele postmoderne nu merită o asemenea soartă, întrucât ele 
se încadrează foarte bine în peisajul gândirii filozofice a secolului al XX-lea, 
creat de multe direcții filozofice. 

Ţinând seama de problema obiectivităţii valorilor, se poate spune că 
singura diferență esenţială — pe de o parte, față de orice anti-obiectivism 
al gânditorilor moderni şi, pe de altă parte, față de mulți filozofi care se 
recunosc pe ei înşişi drept avocaţi ai obiectivității adevărului şi ai altor 
valori, filozofi precum Bubber, Popper, Habermas şi alţii — este doar aceea 
că primii propun deschis şi sincer eliminarea noțiunii de obiectivitate din 
limbajul ştiinţei şi filozofiei, înlocuind această noţiune cu altele precum: 
toleranță, solidaritate şi inter-subiectivitate, în timp ce ultimii păstrează, 
într-adevăr, noțiunea de obiectivitate, negând totodată, expressis verbis, 
toate suspiciunile asupra relativismului, dar, în acelaşi timp, ei, de fapt, 
identifică obiectivitatea cu inter-subiectivitatea obținută în virtutea dialo- 
gului şi a înțelegerii. 

Aşadar, diferența dintre postmodernişti şi adversarii lor nu este mare, 
ci, mai degrabă, pare să fie, şi aceasta datorită faptului că şi unii şi alții 
renunţă la obiectivitatea metafizicii, o diferență de eforturi în a recunoaşte 
existența unor sfere autonome, independente de ființă, la care omul, într-o 
oarecare măsură, ar putea să găsească o cale de acces, o cheie sub forma 
unui sistem de cunoaştere construit în mod adecvat, având la dispoziţia sa, 
în mod simultan, orice fel de posibilități supra-umane de a preciza cât de 
corespunzător este acest sistem de gândire cu acea sferă de existență au- 
tonomă, dincolo de om. Un bun exemplu al acestui punct de vedere poate 
fi Habermas, cel mai mare adversar al postmodernismului, care acceptă, 
simultan, argumentul despre sfârşitul metafizicii privind epoca prezentă 
ca fiind post-metafizică şi ne asigură univoc că obiectivitatea nu este nimic 
altceva decât inter-subiectivitatea, fixată ca un rezultat al proceselor de 
comunicare dintre oameni, care, pe calea acesteia, stabilesc acorduri în 
privința substanţei şi sferei valorilor recunoscute. 


+ Numai într-o asemenea manieră înțeleg scrisoarea scandaloasă şi care îşi compromite 
autorii, scrisă de către cercul de filozofi de la Cambridge, protestând împotriva venirii la 
Cambridge a creatorului filozofiei deconstrucţiei, Jacques Derrida, cu ocazia premierii sale 
de către Universitatea Cambridge în 1992. 

O poziţie similară lui Habermas în ceea ce priveşte metafizica este cea a 
lui Popper, cu singura diferență că poziția acestuia era mai neconsecventă 
în aparenţă, şi aceasta, din cauză că Popper, pe de o parte, respingea meta- 
fizica, de exemplu, sub forma atitudinii istorismului, dar, pe de altă parte, 
autorul „Sărăciei istorismului” vorbea despre existența adevărului obiec- 
tiv ca despre ceva care există, deşi era obţinut prin procesul neîntrerupt 
de apropiere față de idealul presupus. Aceeaşi problemă o avem şi în ceea 
ce priveşte faimosul concept al lui Popper despre existența „lumii a treia” 
într-o formă de colectare a tuturor ipotezelor ştiinţifice, legilor şi teoriilor, 
precum şi a produselor altor tipuri de activitate umană (opere de artă, 
creaţii ale tehnicii etc.), care erau comparate cu existența lumii platonice a 
ideilor de către autorul „Cunoaşterii obiective”. 

De asemenea, reprezentanţii filozofiei dialogului, ale căror opinii au 
fost expuse în secolul al XX-lea, au putut fi recunoscuți ca deschizători ai 
procesului de formare a raționalismului dialogic şi care, pe de o parte, au 
aruncat tradiționala metafizică a temeliilor, însă, de cealaltă parte, în mod 
deliberat au folosit expresii precum: metafizica orientării, metafizica dia- 
logului, metafizica întâlnirii şi altele. 

Dar, mai mult, există unele cazuri precum cel al lui Heidegger şi Levi- 
nas, care arată că uneori filozofii exprimă o atitudine critică față de meta- 
fizică, ceea ce înseamnă, de fapt, doar către un singur tip de metafizică, şi 
imediat revin la metafizica unei alte arte. 

Toate aceste exemple, care arată eforturile de părăsire a metafizicii şi de 
revenire la ea, care resping metafizica, dar care nu sunt, sub nici o formă, 
consistente şi finale, doar atrag atenţia că metafizica, ce constă în căutarea 
certitudinii şi obiectului final ca temelie a tot ceea ce există, constituie o 
tentație continuă şi o nevoie a minţii umane. Şi deşi există anumite ten- 
dinţe distincte, strâns legate de modernitate şi post-modernitate, de re- 
nunțare la investigațiile metafizice şi de închidere față de aşa-numitele 
adevăruri empirice şi convenții umane sau acte de învoială, nu ne vom 
descotorosi niciodată de această tentaţie ancorată în natura umană de a 
percepe lumea în categorii codate într-un fel, a căror cheie se găseşte un- 
deva în orice adânc. 

Mulţi filozofi şi curente filozofice contemporane au renunțat la concep- 
tul metafizic de obiectivitate. Unul dintre motivele acestei renunțări este 
presupunerea că, procedând în felul acesta, filozofia scapă de întrebările 
dificile şi nesigure — unii încearcă — şi de controversele ce nu se mai termină 
ale acesteia, în măsura în care este posibil să intri în contact cu realitatea, 
fiind independent de minte, cultură şi limbaj. 


5K. R. POPPER, Objective Knowledge, Londra 1972. 

Filozofii din ziua de azi ajung într-o măsură din ce în ce mai mare la 
concluzia că nimeni nu va putea găsi un atare punct de fixare datorită căruia 
vom putea fi capabili să găsim ceva precum concordanța cu Absolutul sau 
cu realitatea aşa cum este în sine însăşi. Adiţional, mai există şi alte ar- 
gumente culturale, sociologice sau chiar politice, care ne permit să tragem 
concluzia că în condiţiile contemporane este lipsit de sens şi ineficient să 
persistăm asupra conceptului metafizic de obiectivitate. De exemplu, cineva 
poate presupune că renunțarea la disputele asupra adevărului obiectiv, 
înțeles în sens metafizic, înlătură una dintre cauzele ce generează funda- 
mentalismele politice, care sunt o sursă a disputelor, conflictelor, chiar a 
războaielor şi a activităţilor teroriste. 

Dar aceasta nu înseamnă că oamenii nu vor trăi, şi ar trebui să tră- 
iască, fără nici un concept de obiectivitate, aceasta însemnând, de fapt, 
valori întemeiate obiectiv. În primul rând, din cauză că mai există şi un 
al doilea tip de obiectivitate, la care obiectivitatea este echivalentă cu in- 
ter-subiectivitatea, atinsă pe calea dialogului interpersonal, internațional, 
intercultural etc., rezultând din actele sale de înțelegere; în al doilea rând, 
e greu de imaginat că toți oamenii vor dori să trăiască fără valori obiective 
fundamentate metafizic. 

După cum s-a spus şi adineauri, metafizica împlineşte o nevoie constantă 
a minţii umane, şi este mai degrabă imposibil de presupus că oamenii, în 
orice clipă, vor renunța de a-şi mai îndreptăţi faptele lor în relație cu va- 
lorile obiective ce au fundament metafizic şi se vor limita numai la valori 
care posedă numai acordul uman. Kant a fost filozoful ce a cunoscut acestea 
mai îndeaproape, când şi-a alcătuit faimoasa sa formulă: „A trebuit să sus- 
pend cunoaşterea pentru a face loc credinței”. Se pare că această formulă a 
lui Kant nu şi-a pierdut nimic din topic şi îşi poate găsi aplicare la situația 
prezentă determinată de relaţia filozofiei contemporane față de metafizică. 
Această nouă aplicare se poate vedea după cum urmează: dacă filozofia, al 
cărei instrument este rațiunea, fiind ghidată de factori diferiți, nu va mai 
satisface nevoia umană de fundamentare a vieții umane pe valori înteme- 
iate metafizic, acest spaţiu gol va fi umplut de credință, pentru care — după 
cum ştim de la mulți înţelepţi, care au aparținut nu numai civilizației creg- 
tine, dar şi civilizaţiei islamice şi hinduse - filozofia este, într-adevăr, foarte 
necesară, dar nu indispensabilă. Potrivit lui Kant, putem întotdeauna să 
spunem: „Trebuie să suspend filozofia pentru a face loc acelor valori obiec- 
tive care îmi sunt oferite de credința mea”. 

Rezumând, sunt de părere că lumea de astăzi, care este o lume a plura- 
lismului în creştere, care iese la iveală în multe domenii şi aspecte ale vieţii 
umane, pentru a exista pe mai departe, are nevoie de valori. Are nevoie 
de valori care să fie recunoscute şi respectate în mod universal. Problema 

valorilor ar trebui să fie cea mai importantă grijă a tuturor oamenilor, în 
special, a intelectualilor, a preoţilor, filozofilor etc. Valorile recunoscute şi 
respectate ar trebui să fie luate din achizițiile multor civilizații, culturi, 
religii şi puncte de vedere filozofice, precum şi din diversitatea şi bogăția 
gândirii personale a oamenilor care sunt legaţi de o grijă comună pentru 
soarta pe viitor a lumii fizice şi viitorul speciei umane. 

Singura cale pe care este posibilă recunoaşterea valorilor necesare, pre- 
cum şi fixarea conținutului şi extinderii lor logice, constă în dorinţa de a 
găsi înțelegere şi dialog. În paradigma „raționalismului dialogic”, despre 
care am vorbit în raportul meu, cel mai important lucru este dialogul ca 
singura cale de a regla valorile comune. Totuşi, în această paradigmă nu 
este important din care surse şi rațiuni concrete fiecare participant la dia- 
log îşi extrage valorile şi argumentele prin care îşi determină dreptatea. În 
această întrebare am putea să admitem întreaga varietate de surse şi argu- 
mente, după cum sunt, de exemplu, rațiunea filozofilor, credința mărturi- 
sitorilor diferitelor religii, anumite puncte de vedere practice, cunoaşterea 
amenințărilor existente, acceptarea unor țeluri comune şi altele. 

Paradigma raționalismului dialogic derivă dintr-o „distrugere” pozitivă 
- în sensul pe care-l înțelege Hegel despre cuvântul Aufhebung — a două 
paradigme precedente, adică paradigma „rațiunii metafizice” şi paradig- 
ma „rațiunii instrumentale”. În paradigma „raționalismului dialogic”, 
una dintre măsurile suficiente pentru obiectivitatea valorilor este puterea 
acceptării lor inter-subiective ce rezultă din dorința de a găsi convenții şi 
din dorința de a purta un dialog sincer. 

Vă mulțumesc foarte mult pentru atenţie! 


